АдыгэбзэмкIэ урок зэIуха 2 классым

Темэр: «Псалъэ лъабжьэ. Псалъэ зэлъабжьэгъухэр.»
Мурадыр: Псалъэ лъабжьэм еджакIуэхэр щыгъуазэ щIын, ар псалъэхэм къыщагъуэтыфу егъэсэн.

- Псалъэ зэлъабжьэгъухэр къегъэгъуэтын.

- Сабийхэм я бзэм зегъэужьын.
Урокым ехьэлIапхъэхэр:
- Презентацэ.

- ДжэгукIэхэр.

- Тхылъ «Адыгэбзэ» 2 класс, 2013 гъэ, Тау Жантий.

- Рабочэ тетрадь,2015 гъэ, Балэ Людэ.
Урокым и екIуэкIыкIэр:

1. Урокым и пэублэ.
Ди уэзджынэри къеуащ –

Ди урокми щIидзащ.

Дэ дыкъэкIуащ мыбы деджэну,

Дымыщхьэхыу дылэжьэну.

- ЦIыкIухэ, иджыпсту дэ адыгэбзэ урок диIэнущ. Дэ пытщэнущ ди бзэм и щэхухэр къэтхутэну. Сытым щыгъуи хуэдэу ноби дыкъэхутакIуэнущ.

(Слайд № 2)
- Дахэу дотIысри къабзэрытхэм щIыдодзэ: Ху, гу, ку, …

- АдэкIэ къыпыдощэ Iупэр хъурей зыщIу къапсэлъ хьэрф зэгуэтхэр.
2. Къабзэрытхэ.
 (Слайд № 3)
- Мы хьэрфхэмкIэ къыщIидзэу псалъэ зырыз егъэтхын Сыт? упщIэм жэуап хуэхъуу.(Хугу, гуащэ, куэбжэ, 1уданэ, гъуджэ, хъурмэ, къуаргъ, к1урк1унау, кхъужь) (Зэгъусэу  гъэлэжьэн, къегъэджэжын)

-Сыт? упщ1эм жэуап хуэхъу псалъэхэр сыт хуэдэхэра?
(Слайд № 4)
3. Гупк1э гъэлэжьэн: 1 гупым Хэт? упщ1эм жэуап хуэхъу псалъэхэр къыхегъэтхык1ын, 2 гупым — Сыт? упщ1эм жэуап хуэхъу псалъэхэр, 3 гупым — сыт ищ1эрэ упщ1эм жэуап хуэхъу псалъэхэр: мажэ, бадзэ, дадэ. жеящ, пы1э, мэл, мэлыхъуэ, щ1алэ, хадэ, мэлъатэ, хъыджэбз, еджэнущ.

-Къегъэджэжын. Хэт? Сыт? Упщ1эхэм жэуап хуэхъу псалъэхэр сытк1э къащхьэщык1рэ урысыбзэм? 
      4. ТемэщIэр егъэджын.
 (Слайд № 5) 
- Къуажэхьыр къэщIэн: «Гъатхэм дегъэгуфIэ, гъэмахуэм дегъэщIыIэтыIэ. Бжьыхьэм дегъашхэ, щIымахуэм дегъэхуабэ». (Жыг)
- Къуажэхьым и мыхьэнэр жегъэIэн..

 - «Жыгыр зэрыпсэур и лъабжьэрщ, цIыхур и лэжьыгъэрщ».

- Псалъэжьым и мыхьэнэр жегъэIэн, тетрадым ирегъэтхэн. 
   5. Темэм телэжьыхьын.
1) -Сыт хуэдэ мыхьэнэ иIэхэр «лъабжьэ» жыхуиIэ псалъэм:
*щхьэцым, дзэм, Iэбжьанэм лъабжьэ яIэщ,

*лъабжьэр IуэхуфI гуэрхэм я къыщIэдзапIэщ. 
 *къэкIыгъэхэм я лъабжьэщ.
(Слайд № 6) 
 «КъэкIыгъэхэм ещхьу, лъабжьэ псалъэхэми яIэщ».

-Хэт къыгуры1уауэ п1эрэ, ц1ык1ухэ, нобэ дызытелэжьыхьыыну темэр?

-Темэр: «Псалъэ лъабжьэр. Псалъэ зэлъабжьэгъухэр.»

(Слайд № 7) 
Нобэ дэ къыщыткIухьынущ лъабжьэм и дунейм.
-Сыт хуэдэ мурадхэр дгъэувыфыну п1эрэ?

(Слайд № 8)
-Мурадыр:

-Зэдгъэщ1энущ:…(лъабжьэр зищ1ысыр)
-Зедгъэсэнущ:..(псалъэ лъабжьэр къыхэдгъэщхьэхук1ыфу)
-Щ1эуэ къэтщ1энущ:.. (псалъэ зэлъабжьэгъухэр къызэрыхъур)
2) –Сыт лъабжьэр зищIысыр?

- Таурыхъым егъэдэIуэн:
     Зы губгъуэ гъэщIэгъуэн гуэрым лъабжьэхэр къыщетIысэхащ. Абыхэм гъэщIэгъуэну псынщIэу заужьырт. Лъабжьэхэм къудамэ-псалъэ цIыкIухэр къатехъукIырти фIащащ зэлъабжьэгъу. Ахэр зы адэм ейти иджыри фIащащ зэлъэпкъэгъу. Абыхэм зэдайуэ хэт Iыхьэм абы лъандэрэ лъабжьэкIэ йоджэ. КъызытехъукIа  адэм и хьэтыркIэ псалъэ зэлъэпкъэгъухэм лъабжьэм унэ цIыкIу хуащIащ лэгъупыкъум ещхьу.
(Слайд № 9) 
- Мы лъабжьэм къытедывгъэхъукIыт псалъэ зэлъабжьэгъу. (Iэ)

(Слайд № 10)
3) Езыр-езыру гъэлэжьэн: гупк1э псалъэ зырыз етын, псалъэ зэлъабжьэгъу къытегъэхъукIын: УНЭ, МЭЗ, НЭ. (я лэжьыгъэхэр доскам к1эрегъэлъхьэн, къегъэджэжын)
(Слайды № 11-13) 

(Унэ-унэкъуэщ, унэшхуэ, унэлъэгу, унащхьэ.

Мэз-мэзхъумэ, мэзышхуэ, мэзылъэ, мэзыжь.

Нэ-нэгъуджэ, нэшхуэ, нэрыплъэ, нэщ1ащэ.)
4) Нап. 89 тхылъымкIэ, правилэм дыкъоджэ.
-Сыт зэдайуэ псалъэм хэт Iыхьэм зэреджэр?

-Сыт хуэдэ псалъэ зэлъабжьэгъукIэ зэджэр? 
(Слайд № 14)
5) Лэжьыгъэ 166, нап. 88. (условием тету гъэзэщIэн)

- Псалъэхэр зэлъабжьэгъу гупищу зэхэтхыкIын.

- Сыт фэ къыщIэфлъытэр псалъэ гуп къэс хыхьэ псалъэхэр зэлъабжьэгъуу?  
6. Зыгъэпсэхугъуэ дакъикъэ.
                   Фэ фезэшауэ къыщIэкIынщ?

                   ИIэт зэуэ фыкъэтэджыт.

                  Лъакъуэ цIыкIухэмкIэ дытопкIэ:1-2-3,           

                   Ди Iэ цIыкIухэмкIэ  Iэгу доуэ: 1-2-3.

                   ЗыдогъэкIэрахъуэ, зыкъыдогъэкIэрахъуэжри

                   Ди партэхэм дыдотIысхьэжыр.

                   Ди нэ цIыкIухэр зэтыдопIэ,

                   Тхум нэсыхуи дэ къыдобж: 1-2-3-4-5.

                   Зэтыдохыр, догъэджэгур

                   Ди лэжьыгъэм щIыдодзэжыр.

 7. ТемэщIэр егъэбыдылIэн.
1)- Иджы, цIыкIухэ, псалъэ зэлъабжьэгъухэр псынщIэу къызэрывгъуэтыфым сеплъынщ. Иджыпсту диктант цIыкIу ттхынщ. Сэ псалъэухахэм сыкъыфхуеджэнщ, фэ псалъэ зэлъабжьэгъухэр къэвубыдурэ къыхэфтхыкI:
    Шыр псы йофэ. Бгым псынэ цIыкIу къыщIож. ПщIантIэм псыкъуий дэтщ. Динэ псылъэм псы изу ирикIащ. Уэшх нэужьым псыхьэлыгъуэхэр мажэ.

 (Слайды № 15-20) 
- Ятхам къегъэджэжын.
- Псалъэхэм я лъабжьэр къэгъэлъэгъуэн.
 (Слайд № 21)
2)- Мы сурэтым псалъэ зэлъабжьэгъухэр къыщыдывгъэгъуэт: (Бдзэжьей, бдзэжьеишхуэ, бдзэжьеящэ.)
3) «Псалъэ лейр» къэгъуэтын.
  (Слайд № 22) 
а) Iэ, Iэбжьанэ, Iэдэ, Iэлъэ.

б) Лъэгу, лъэдий, лъэгуажьэ, лъэгущIэуэ.
 (Слайд № 23) 
в) Къаз, къазыхъу, къазыц, къазыхъуэ, къазэщ, къазмакъей.
--Доскам щылэжьэху карточкэкIэ гъэлэжьэн:
Карточкэ 1.
-Псалъэхэм я лъабжьэр къэгъэлъэгъуэн:
1) Тхылъ,  тхылъылъэ,  тхылъышхуэ.

2)Нэ,  нэрыплъэ,  нэщIащэ. 

3) Жэм,  жэмэщ,  жэмыхъуэ,  жэмыш.
Карточкэ 2.
-Псалъэхэм я лъабжьэр къэгъэлъэгъуэн:
1) Мэз,  мэзылъэ,  мэзышхуэ.

2) Пхъэ,  пхъэшхуэ,  пхъэбгъу.

3) Унэ,  унэкъуэщ,  унэшхуэ.
4) ДжэгукIэ «Псалъэхэм я лъабжьэгъухэр къахуэгъуэтыжын»
(Слайды № 24-25) 
Нэмыс                                                Шэнтжьей 

Шэнт                                                 Тхылъылъэ 

Тхылъ                                                 НэмысыфIэ

 Жэм                                Iэщыхъуэ 
Iэщ                                   Джэдэщ 

Джэд                               Жэмыш 
 5) Ребусхэр къегъэщIэн.(джэдык1э)
- ДжэдыкIэ псалъэм и лъабжьэгъухэр къэгъуэтыжын, ахэр хэту хъыбар цIыкIу зэхегъэлъхьэн.
(Слайд № 26)
       Гъатхэм ди джэдым джэдыкIэ куэд къикIэцIащ. Мамэ джэдкъуртыр джэдэщым щигъэгъуэлъхьэжащ. Абы джэджьей цIыкIу куэду къришащ. Сэ ахэр согъашхэ. 

-Псалъэ зэлъабжьэгъухэр егъэтхын, лъабжьэхэр къыхэгъэщхьэхук1ын:  Джэд,  джэдыкIэ, джэдкъурт, джэдэщ, джэджьей.
6. Рабочэ тетрадымкIэ гъэлэжьэн.
- Нап. 115-115-м ит лэжь. 2-4-хэр условием тету гъэзэщIэн.
8. Урокыр къызэщIэкъуэжын.
- Сыт нобэ щIэуэ къэтщIар? Сыт дызытепсэлъыхьар?

- Сыт лъабжьэр зищIысыр?

- Сыт хуэдэ псалъэ зэлъабжьэгъукIэ зэджэр?

- Псалъэ зэлъабжьэгъухэр къэдгъуэтыфу десауэ пIэрэ? ИIэт дыджэгуурэ къэдывгъащIэт. (Топыр яхуэдзурэ псалъэ жепIэм и лъабжьэгъу къегъэхьын: (Жэм-жэмыш, мэл-мэлыхъуэ, джэд-джэдэщ, шыгъу-шыгъулъэ, мэз-мэзхъумэ, тхылъ-тхылъылъэ, унэ-унащхьэ, щ1алэ-щ1алэф1,усэ-усак1уэ, къаз-къазыц).

(Слайд № 27)
9. Унэ лэжьыгъэр етын: Псалъэхэм псалъэ зэлъабжьэгъу къытегъэхъукIын: ЖЭМ, ШЫ, МЭЛ. 
- ЦIыкIухэ, хэт нобэ ди урокыр игу ирихьами, зыгуэр щIэуэ къищIами фи смалик цIыкIухэмкIэ къэвгъэлъагъуэт!

(Слайд № 28)
